"آرا گولر اونیورسال" پروژه‌سی چرچیوه‌سین‌ده حیاتا گئچیریله‌جک "ایتکین تاریخین خاطره‌سی" سرگی‌سی، یارین ایران‌دا تهران نبشی مدنیت مرکزین‌ده آچیلاجاق.
گئچه‌ن ایل اکتبر آیین‌دا حیاتینی ایتیره‌ن ژورنالیست، فوتوگرافچی و یازار آرا گولرین "ایتکین تاریخین آنیسی" باش‌لیق‌لی فوتوگراف سرگیسی ایران‌دا آچیلاجاق.
سرگینین فوتوگراف سئچکی‌سی، پروژه‌نین صاحبی پاتریک والت طرفین‌دن ائدیلدی.
گولرین ۱۶۰ فوتوگرافینین گؤرله‌بیله‌جگی سرگی‌ده، اوستا فوتوگرافچییا یازیلمیش مکتوبلار ایله پیکاسونون اونون اوچون چکدیگی رسمین کپیسی ده یئر آلاجاق.
"ایتکین تاریخین خاطره‌سی" سرگی‌سینین یانی سیرا، پروژه قاپسامیندا آرا گولرین حیاتین‌دان فراگمانلارین یئر آلدیغی "بو دونیا بئله دونیا" آدلی بلگه سلین ایلک گؤستریمی ده ایران‌دا ائدیله‌جک.
یؤنتمن‌لیگینی جوشغون آرالین، یاپیمچیلیغینی ایسه مۆگه آرالین اوستلندیگی بلگه‌سل آدینی، آرال ایله گولرین ۱۹۸۶.جی ایلده اورتاق آچدیقلاری سرگی‌دن آلیر.
نبشی مدنیت مرکزی طرفین‌دن ده دستکلنه‌ن پروژه، ۲۰۱۶.جی ایلین فوریه آیین‌دا آرا گولرین ایسته‌گی و ویزیونسی آژانسینا وئردیگی شخصی آرشیوینه اریشیم ایجازه‌سی ایله گلیشدیریله‌رک، اولوسلارآراسی بیر سیرا سرگی پروژه‌سی اولاراق حیاتا گئچیریلدی.
آرا گولرین خاطره‌سینی و گؤزسل میراثینی یاشاتماق چاباسینین آرخاسین‌دا، تورک مدنیتینین ده دونیا اوزرین‌ده گؤرونورلوگونو آرتیرماغی هدفله‌یه‌ن "آرا گولر اونیورسال" پروژه‌سی دونیانین مختلیف شهرلرین‌ده ده سرگیلنمه‌یه داوام ائد‌جک.
